
 "పాపం కాదా చౌదరి మామా! వేణుగోపాలస్వామి గుడిలో అందరూ కలిసి స్వాహా చేశారు. దేవుడి పొలాలు మనవాళ్ళందరికీ దక్కేట్టుగా ఏవేవో పేర్లు పెట్టి రాయించాడు. అక్కడికి బాగుంది. అమ్మో అమ్మో వెంకటేశ్వరస్వామి సొమ్ము దొంగతనం చేస్తాడా? ఎవరనుకున్నాడు? ఏమనుకున్నాడు. అందుకే అనుభవిస్తున్నాడు!"
 "మరి కరణీకం ఎట్లా ?"
 "అదెవరి పాలవుతుందో ఏమో! మొన్న ఆర్.ఐ. వస్తే కోతి కోతి అని పైపైన పడబోయాడట. ఆయన భయపడి మా యింటికి పరిగెత్తుకుని వచ్చినాడు! అన్నాడు మునసబు.
 "శేఖర్ కు వేయిద్దాం!" అన్నాడు చౌదరి.
 ఆ మాటలకి అతని ముఖం విప్పారింది.
 "సరే! సంబరమన్నట్టుగా వుంది. వీడికి అధికారం యిస్తే మన నెత్తికెక్కుతాడు!" అన్నాడు మునసబు.
 "మామా! నేను అలాంటివాడిని కాను. మీలో మనిషిని! మీకు తగిన మనిషిని అనుకుంటే నన్ను మీలో చేర్చుకోండి! కరణీకం యిప్పించండి. లేదా మీ యిష్టం!"
 "నువ్వేం చేస్తావ్ ?"
 "ఇప్పటికిప్పుడే సోముని పిలిపించి దారికి తెప్పించమంటావా?"
 "ఎలాగా ?"
 "అది మీరంతా చూస్తే తెలుస్తుంది. అంతే! నేను చెప్పడం ఎందుకు? తలారిని పంపండి!"
 అందరికీ కుతూహలంగా వుండి వెంటనే తలారిని కేకశారు. వాడు వాళ్ళని పిలుచుకు రావటానికి వెళ్ళేడు. వాడు తిరిగొచ్చేదాకా అందరి మనస్సులో ఆలోచనలే!
 ముందు తలారి ఆ వెనుక జయన్న, వాడి వెనుక సోము వచ్చేరు.
 "పిలిపించినారంట! ఏమిటి సంగతి?" సూటిగా ప్రశ్నించాడు సోము.
 శేఖర్ కల్పించుకున్నాడు తనే చొరవగా! అతనికి కత్తిలా దూసుకుపోవాలనుంది. అందుకు సమయం వచ్చింది. తన శక్తి యుక్తి ఋజువు చేసుకోవాలి అనుకున్నాడు.
 "ఒరే సోమూ!" ఆ పిలుపే కఠినంగా వుంది. అందరూ నివ్వెరపోయి చూడసాగారు.
 "ఏరా !"
 పిడుగు పడినట్లయినది ఆ జవాబు వినగానే.
 చెప్పు క్రింది తేలు కాలిక్రింద బంటు తిరగబడితే ఎలా వుంటుంది? అరికాలి మంట నెత్తికెక్కదూ?
 "ఒరేయ్ !" గర్జించాడు శేఖర్.
 "ఏరా?" తాపీగా సమాధానం యిచ్చాడు సోము.
 చెంగున రచ్చబండపై నుంచి దూకేడు శేఖర్. సోముపై పడి బాదటానికి సిద్ధమయ్యాడు. చప్పున అడ్డొచ్చాడు జయన్న. "శేఖర్ గారూ! పెద్దవాళ్ళని పిలిస్తే వచ్చాం! అంతేకాని యిలా తిట్టేందుకు కొట్టేందుకు పిలిచినట్టయితే మేం రాం! వెళ్ళొస్తాం" శాంతంగా అన్నాడు.
 చప్పున తగ్గిపోయాడు శేఖర్.
 అతనికి నోట మాట పెగల్లేదు.
 "జయగా" పిలిచాడు చౌదరి.
 "ఏమండీ !"
 "మేం మరియాద యిచ్చి మరియాద పుచ్చుకునేవాళ్ళం కాదు. మాకు మరియాద కావాల అంతే!"
 "అది ఆ రోజుల్లో చెల్లిందేమోనండి! ఇప్పుడు కాదు! మా బ్రతుకు మేం బ్రతుకుతున్నాం! మా తిండి మేం తిని మా బట్ట మేం కట్టుకుంటున్నాం! మీరు మాకేం ధర్మం కింద యివ్వడం లేదు. మేమెందుకు లొంగి తిరగాలి?" నిర్భయంగా అన్నాడు సోము.
 "ఒరే! మాటలు నేర్చిన కుక్క వుస్కో అంటే వుస్కో అందట. నా కెదురు తిరిగి బదులు చెపుతావా?" చెంగున దూకేడు చౌదరి. దబదబా బాదేడు. తిరగబడ్డాడు సోము. జయన్న చొరవ చేసుకోకుండా తలారి కవర్ చేశాడు. శేఖర్ కూడా చౌదరికి తోడుపడ్డాడు. తనని తిరస్కరించి తనని ఎదిరించి ఒరే అంటే ఒరే అన్న సోము చౌదరి చేతుల్లో చిత్తుగా దెబ్బలు తింటుంటే శేఖర్ కి ఆనందంగా వుంది. తనూ కసి తీర్చుకోసాగాడు.
 "చౌదరీ, ఇక పోనీ" నాయుడు కేకపెట్టాడు.

 "paapam kaadaa chaudari mama! venugopalaswamy gudilo andaruu kalisi swaha chesaru. devudi polaalu manavallandariki dakkettugaa evevo paerlu petti raayinchaadu. akkadiki bagundi. ammo ammo venkateswaraswamy sommu dongatanam chestada? evaranukunnadu? emanukunnadu. anduke anubhavistunnadu!"
 "mari karaneekam etla ?"
 "adevari paalavutundo emo! monna ar.ai. vaste kothi kothi ani paipaina padaboyadata. aayana bhayapadi maa yintiki parigettukuni vachinaadu! annadu munasabu.
 "shekhar ku veyiddam!" annadu chaudari.
 aa maatalaki athani mukham vippaarindi.
 "sare! sambaramannattugaa vundi. veediki adhikaaram yiste mana nettikekkutaadu!" annadu munasabu.
 "mama! nenu alaantivaadini kaanu. meelo manishini! meeku tagina manishini anukunte nannu meelo cherchukondi! karaneekam yippinchandi. leda mee yishtam!"
 "nuvvem chestav ?"
 "ippatikippude somuni pilipinchi daariki teppinchamantava?"
 "elaga ?"
 "adhi meeranta chuste telustundi. anthe! nenu cheppadam enduku? talaarini pampandi!"
 andarikee kutuuhalamgaa vundi ventane talaarini kekasaru. vaadu vaallani piluchuku raavataaniki velledu. vaadu tirigochedaka andari manassulo aalochanale!
 mundu talaari aa venuka jayanna, vaadi venuka somu vacheru.
 "pilipinchinaaranta! emiti sangati?" suutigaa prasninchaadu somu.
 shekhar kalpinchukunnadu tane choravagaa! ataniki kattila doosukupovalanundi. anduku samayam vachindi. tana sakti yukti rujuvu chesukovali anukunnadu.
 "ore somu!" aa pilupe kathinamgaa vundi. andaruu nivverapoyi chuudasaagaaru.
 "era !"
 pidugu padinatlayinadi aa jawabu vinagaane.
 cheppu krindi teelu kaalikrinda bantu tiragabadite ela vuntundi? arikali manta nettikekkaduu?
 "orey !" garjinchaadu shekhar.
 "era?" taapeegaa samadhanam yichadu somu.
 chenguna rachabandapai nunchi dookedu shekhar. somupai padi baadataaniki siddamayyaadu. chappuna addochaadu jayanna. "shekhar gaaruu! peddavaallani piliste vacham! antekaani yila tittenduku kottenduku pilichinattayithe mem raam! vellostam" saantamgaa annadu.
 chappuna taggipoyaadu shekhar.
 ataniki nota maata pegalledu.
 "jayagaa" pilichaadu chaudari.
 "emandi !"
 "mem mariyaada yichi mariyaada puchukunevallam kaadu. maaku mariyaada kaavaala anthe!"
 "adhi aa rojullo chellindemonandi! ippudu kaadu! maa bratuku mem bratukutunnam! maa tindi mem tini maa batta mem kattukuntunnam! meeru makem dharmam kinda yivvadam ledu. memenduku longi tiragaali?" nirbhayamgaa annadu somu.
 "ore! maatalu nerchina kukka vusko ante vusko andata. naa keduru tirigi badulu cheputava?" chenguna dookedu chaudari. dabadaba badedu. tiragabaddaadu somu. jayanna chorava chesukokunda talaari kavar cheshaadu. shekhar kuudaa choudariki todupaddadu. tanani tiraskarinchi tanani edirinchi ore ante ore anna somu chaudari chetullo chittugaa debbalu tintunte shekhar ki aanandamgaa vundi. tanuu kasi teerchukosaagaadu.
 "choudari, ika ponee" nayudu kekapettadu.